Для кіраўнікоў прадпрыемстваў абавязаныя асобы становяцца прычынай істотнага галаўнога болю. Пераважная большасць абавязаных асоб не мае ні добрай прафесіі, ні належнага вопыту, займацца яны могуць толькі некваліфікаванай працай, якая аплачваецца невысока. Дадайце да гэтага прагулы, якіх у табелях уліку працоўнага часу ў некаторых значна больш, чым адпрацаваных гадзін. Сітуацыя атрымліваецца не надта аптымістычная. Што б яны ні нарабілі, пазбавіцца ад такіх работнікаў нельга.